Tájékoztatás az eddigi tevékenységünkről
A Kft. hulladékgazdálkodási ágazata 2013.07.01-én kezdte meg működését.

A beruházás során az alábbiak megvásárlása történt meg 2013. évben:
· 2013. 07. hónapban 162 db 1100 literes gurulós használt konténer, melyeket matricával láttunk el.

· 2013. 10. 29-én megérkezett a géppark első tehergépjárműje a multiliftes konténerszállító.

· 2013. 11. 25-én átvételre került 1 db kétkaros konténerszállító tehergépjármű.
· 2013. 12. 11-én átvettük a 3-3 db 5-7-30 m3-es új konténert.
A székhelyen, a Martfű, Hősök tere 10. szám alatti ingatlan alsó szintjének egy részében irodát alakítottunk ki 2 munkaállomással. Az egyiket az ügyvezetőnek, a másikat az ügyfélszolgálati munkatársnak. 

Ugyanezen épületbe a törvényi előírásoknak megfelelő fekete-fehér öltözőt alakítottunk ki. Az öltöző helyiségekbe vásároltunk öltözőszekrényeket és padokat is.

A Martfű Város Önkormányzata bérleti szerződéssel átadta a Martfű, Szolnoki út 716/8 Hrsz. számú ipartelep megnevezésű belterületi ingatlant, ahol az alábbi feladatokat végeztük el:

· földalatti tűzcsap szekrények festését,

· tűzcsapok felszerelését a szükséges eszközökkel,

· az ingatlanra tűzoltó készülékek beszerzését és felszerelését,

· fűnyírást,

· beton felületek tisztítását,

· az épületbe áramot mérő berendezés beszerelését,

· épület érintésvédelmi felülvizsgálatát,

· épület villámvédelmi felülvizsgálatát,

· épület tűzvédelmi felülvizsgálatát,

· kialakítottuk a veszélyes hulladék üzemi gyűjtőhelyet.

A Tisza Joule Kft. közreműködésével az épület körül a világítás, a csapadékvíz elvezetés, a kommunális szennyvízelvezetés, valamint az ivóvízzel történő ellátása megoldódott.

A gépjármű tárolásra irányuló telephely engedélyeztetést a fenti feladatok elvégzése után beadtuk a Martfűi Polgármesteri Hivatalba. A telepengedélyt 2013. szeptember 16-án kaptuk meg.

Szabályzatok közül az alábbiakat készítettük el:

· kockázatértékelést,

· környezetvédelmi szabályzatot,

· munkavédelmi szabályzatot,

· dohányzási szabályzatot,

· tűzvédelmi szabályzatot,

· veszélyes hulladék üzemi gyűjtőhely szabályzatot,

· leltározási szabályzatot,

· pénzkezelési szabályzatot.

Bevezettük az iktatást, ahol a bejövő és kimenő leveleket digitalizáltuk.

Kialakítottuk a könyveléshez szükséges költséghelyeket. Táblázatot vezetünk a könyvelés mellett a kiadásokról és bevételekről, melyhez digitalizáltuk a számlákat és a számlakivonatokat. Tettük ezt azért, hogy mindenképpen az ingatlankezelés és a hulladékgazdálkodási üzletág pénzügyi megosztását átláthatóvá tegyük.

Elkészítettük a munkaköri leírásokat.

A Közép-Tisza vidéki Környezetvédelmi, Természetvédelmi Vízügyi Felügyelőségtől KÜJ és KTJ számot kértünk. 

 A hulladékgazdálkodási engedélyhez és működésünkhöz a szükséges szerződéseket megkötöttük, melyek az alábbiak:

· bankkal kötött szerződés,

· foglalkoztatás egészségügyi szolgáltatási szerződés,

· munkavédelemi és tűzvédelmi szerződés,

· veszélyes hulladék elszállítására vonatkozó szerződés,

· munka- és védőruhák mosatására szerződés,

· rágcsálóirtásra vonatkozó szerződést,

· gépjárművek és eszközök mosására vonatkozó szerződés,

· gépjárművek karbantartására vonatkozó szerződés.
Engedélyek beszerzéséhez szükséges volt:

· a teherautóknak közúti áruszállítási engedély beszerzése,

· a teherautóknak a díj ellenében végzett közúti árutovábbítási engedély beszerzése,

· a kárelhárítási terv elkészítése,

· a székhelyen a villamos berendezések felülvizsgálata,
· a székhelyen az érintésvédelmi felülvizsgálat.
2013. november 8-án beadtuk a nem veszélyes hulladékokra vonatkozó szállítási engedélykérelmünket az Országos Környezetvédelmi, Természetvédelmi és Vízügyi Főfelügyelőségre. 2013. decemberében hiánypótlásra szólította fel a Hatóság Társaságunkat, melynek eleget tettünk. 

2013. december 23-án nem veszélyes hulladékok gyűjtésére, előkezelésére és hasznosítására adtunk be engedélykérelmet a Közép-Tisza vidéki Környezetvédelmi, Természetvédelmi és Vízügyi Felügyelőségre.

2014-ben azt a célt tűztük ki, hogy minél hamarabb a szükséges engedélyeket szerezzük be annak érdekében, hogy a szolgáltatást Martfű városában elvégezhessük, és folyamatosan színvonalasan dolgozhassunk. Az alábbiakban ismertetem a megvalósuláshoz vezető utat kronológiai sorrendben:

· 2014. 01. 13-án az Országos Környezetvédelmi, Természetvédelmi Főfelügyelőségtől (továbbiakban OKTF) megkaptuk a „nem veszélyes hulladékok országos szállítási és kereskedelmi engedély”-t.

· 2014. 01. 16-án az OKTF-nek beadtuk a közszolgáltatási engedélykérelmünket. 

· 2014 01. 28-án kaptunk hiánypótlást a Közép-Tisza-vidéki Környezetvédelmi, Természetvédelmi Felügyelőségtől a begyűjtési, előkezelési és hasznosítási tevékenység végzésére vonatkozó engedélykérelmünkre.

· 2014. 01. 30-án OKTF határozatát megkaptuk, melyben a hulladékgazdálkodási tervünket elfogadták.

· 2014.02.12-én a Közép-Tisza-vidéki Környezetvédelmi, Természetvédelmi Felügyelőségtől a begyűjtési, előkezelési és hasznosítási tevékenység végzésére vonatkozó hiánypótlására válaszoltunk.

· 2014.02.13-án átadásra került Társaságunknak 350 db 80 literes használt, valamint 1450 db 120 literes új hulladékgyűjtő edényt.

· 2014.02.19-én megkaptuk a közszolgáltatási engedélyünket.

· 2014.02.28-án begyűjtési, tárolási és előkezelési tevékenység végzésére vonatkozó engedélykérelmünk hiánypótlását kiegészítettük.

· 2014.03.03-án átadták a hulladékgyűjtő tehergépjárművet Társaságunknak. 

· 2014.03.04-én a hulladékgyűjtő autóhoz díj ellenében végzett közúti árutovábbítási engedélyt, valamint a közúti áruszállítási engedélyt megkaptuk.
· 2014.03.07-én a Kecskeméti Regionális Hulladéklerakó Közszolgáltató Kft.-vel szerződést kötöttünk.

· 2014.03.11-én értesítettük a Főfelügyelőséget az eszközök beszerzéséről.

· 2014.03.13-án az Országos Hulladékgazdálkodási Ügynökség Nonprofit Kft.-nek (továbbiakban OHÜ) beadtuk a minősítés iránti kérelmünket.

· 2014.03.26-án az OHÜ hiánypótlásra szólította fel Társaságunkat. Ugyan ezen a napon a hiánypótlásra válaszoltunk.

· 2014.04.01-től 3 fő alkalmazása történt meg. Ebből 2 fő hulladékgyűjtő szakmunkás, 1 fő gépjárművezető. Az egyik hulladékgyűjtő szakmunkás helyettesítő gépjárművezető munkakört is betölt. Ezen a napon az autókat megkülönböztető jelzés használata céljából szemlére vittük Szolnokra a Nemzeti Közlekedési Hatósághoz.
· 2014.04.01-04.11-ig a dolgozók a 80 és 120 literes edények összeszerelését, feliratozását, számozását, valamint az 1100 literes konténerek számozását és tisztítását végezték annak érdekében, hogy megfelelő minőségben adjuk a lakosoknak, vállalkozóknak az edényeket.

· 2014.04.07-én az OHÜ kiadta a minősítő okiratot.

· 2014.04.08-án a Martfű Város Önkormányzata Képviselőtestülete határozott a hulladékgazdálkodási közszolgáltatási szerződés elfogadásáról. 2014. 04.09-án a szerződés aláírásra került.

· 2014.04.14-19-ig a gyűjtőedények osztását végeztük. Honlapot kezdtünk el működtetni, elektronikus levezési lehetőséget is biztosítottunk, valamint vezetékes telefont alakítottunk ki az ügyfélszolgálaton. 

· 2014.04.18-án megkaptuk a Közép-Tisza-vidéki Környezetvédelmi, Természetvédelmi Felügyelőségtől a nem veszélyes hulladékok gyűjtésére, előkezelésére és hasznosítására vonatkozó engedélyt.

· 2014.04.22-én először kigördült a telephelyünkről a hulladékgyűjtő tehergépjármű a hulladékok szállítása céljából. A hulladékgyűjtő célgép működését bejelentettük az OKTF-nek.

· 2014. 04. 22-től folyamatosan:

·  az adatlapokat gyűjtöttük be, 

· a számlázáshoz szükséges adatokat vezettük fel a programba,

· egyeztettük az előző szolgáltatók rezsicsökkentéses adatait, ezen összegeket a programozónak átadtuk a számlázáshoz,

· edénynyilvántartást készítettünk,

· szerződést kötöttünk a vállalkozókkal,

· ügyfélszolgálati munkatársunk elvégezte a hatályos jogszabályok szerinti kötelező fogyasztóvédelmi referens közszolgáltatási szakot. Ezzel egy időben betartva szintén a jogszabályokat, az ügyfélszolgálaton egy nap (hétfőn) reggel 7 órától este 19 óráig állunk az ügyfelek rendelkezésére. A mobiltelefonokon a nap minden percében biztosítjuk a közvetlen kapcsolatot a tisztelt lakosoknak és vállalkozóknak.
· 2014. 05 20-án, 22-én és 27-én lomtalanítást végeztünk. 

· 2014.06.03-án – miután kiderült, hogy a telephelyünket nem vásárolja meg más Társaság – beadtuk a közszolgáltatási engedélykérelmünk módosítását. A módosítást az indokolta, hogy a gyűjtési, előkezelési és a hasznosítási engedélyünkben foglaltakat is végezhessük a közszolgáltatás keretében.

· 2014. 06.30-án az OKTF-től megkaptuk a módosított közszolgáltatási engedélyt.

· 2014. 07. 05-én az első számlák kibocsátása megtörtént. A számlázó programunkban napra készen rögzítjük a befizetéseket.

· 2014.07.07-én bejelentkeztünk a Magyar Energetikai és Közmű-szabályozási Hivatalhoz.

· 2014. 07. 18-án társaságunk a módosított OHÜ minősítését megkapta. Kezdeményeztük, hogy a közszolgáltatási szerződést módosítsuk az Önkormányzattal az OHÜ minősítés miatt, de azt a tájékoztatást kaptuk az Önkormányzattól, hogy nem szükséges.

· 2014.08. 14-én az első szelektív hulladék gyűjtés is megtörtént.

· 2014.08.15-től folyamatosan, minden hó 15-ig jelentést küldünk a Nemzeti Fogyasztóvédelmi Hatóságnak, a kiállított számlákról, a rezsicsökkentés érvényesüléséről.
· 2014.09.07-én két fő gépjárművezető GKI vizsgát tett.

· 2014.09.10-én a Martfű Város Önkormányzata Gyermekjóléti és Szociális Szolgáltató Központtal Adósságkezelési keret megállapodást kötöttünk.

· 2014. 10.21-én műszaki vizsgára vittük az MNE-919 forgalmi rendszámú multiliftes konténerszállítót.

· 2014.11.07-én csoportos beszedés feladása megtörtént az OTP felé.

· 2014.11. hónapban fa és gally aprításának kipróbálását végeztük el. E feladat elvégzéséhez gépészethez értő szakember bevonására volt szükségünk. Munkánk és kitartásunk, valamint a szakembereknek köszönhetően, meg lett az eredmény. Sikerült megfelelő minőségű aprítékot előállítani. Ezek után megtekintettük a környéken lévő településeken a brikettáló gépek működését. Tettük ezt annak érdekében, hogy az apríték tüzelőanyag hasznosításának a lehetőségét meg tudjuk fontolni.

· 2014.11.13-án bejelentettük a törvényi előírások szerint a számlázó programokat a NAV-nak.

· 2014.11.18, 20, és 25-én a lomtalanítást el fogjuk végezni immár az idén második alkalommal. E lomtalanítás sajátossága lesz, hogy a fa és gally hulladékot külön gyűjtjük be, mely nem a lerakóra, hanem aprításra, majd hasznosításra kerül engedéllyel rendelkező telephelyre.
Szállított hulladékok mennyisége 2014.04.19-től havonta:
	Időszak
	Mennyiség (tonnában)

	2014.04.19-04.30.
	56,740

	2014.05.01-05.31.
	190,700

	2014.06.01-06.30.
	185,640

	2014.07.01-07.31
	197,500

	2014.08.01-08.31.
	204,060

	2014.09.01-09.30.
	228,800

	2014.10.01-10.31
	198,940

	Összesen:
	1.262,380


Összes szállított mennyiségből a tavaszi lomtalanítási mennyiség: 

31,2 tonna.

Kintlévőségeket az alábbi táblázatban foglaltuk össze:
	Időszak
	Kintlévőség (Ft-ban)

	2014.04-06. hó.
	874.504,-

	2014.07-09. hó;
	2.956.636,-

	Összesen:
	3.831.140,-


A vállalkozóknak havonta adunk ki számlát, és megkeressük telefonon vagy személyesen őket a díjfizetés elmaradása miatt.

A magánszemélyeket személyesen keressük meg, hogy tartozásukat rendezzék. Készpénzzel nem rendezhetik, így csak csekket tudunk adni részükre, melynek befizetése nem mindig történik meg. Bankkártyával történő befizetési lehetőségtől sokan idegenkednek.

Bár a Polgármester Úr kérése az volt, hogy adjunk tájékoztatást az eddig elvégzett munkánkról, azért kérem, engedje meg, hogy terveinkről is néhány gondolatot megosszunk.

Terveink:
· OHÜ-vel szolgáltatás-vásárlási szerződés megkötése a szelektív hulladékkal kapcsolatosan vagy máshogyan értékesíteni a szelektív hulladékot.
· Felkészülni a HUNOR rendszerre, mely a szelektív hulladékok begyűjtésére vonatkozik.
· Felkészülni a 2015. évi változásokra. A hulladékok fajtánként külön válogatására. Ennek technikai hátterének kidolgozása, megvalósulása.
· Két pályázaton is nyert az Önkormányzat, mely a hulladékgazdálkodással kapcsolatos. Az egyik pályázat a hulladékválogató sor, hídmérleg, és egyéb eszközök beszerzésére irányul, míg a másik pályázat komposztálással kapcsolatos. Ehhez szükséges szakmai háttér biztosítása.
· Bekapcsolódni olyan városi és országos programokba, amely a hulladékok hasznosításának, újra használatának érdekében történik.
A Martfű Város Önkormányzatának jeleztük az előző beszámolóban is, hogy a székhelyen nincsen megoldva a tűzvédelmi és villámvédelmi felülvizsgálat. Arról tájékoztatott a város vezetősége, hogy a vizsgálatokat maga, az Önkormányzat fogja elvégeztetni. Sajnos eddig a felülvizsgálatok nem történtek meg.
Martfű, 2014. november 13.

